Pirmais studijų metais dėsi pagrindus tam, kad vėliau būtum „kietas“, skaičius suprantantis marketingo specialistas. Antrais studijų metais gilinsiesi į specifines rinkodaros sritis ir pamažu tapsi tikru specialistu, įsisavindamas rinkos analizės, prekės ženklo valdymo, skaitmeninės rinkodaros ir paieškos reklamos, kainodaros, prekių paskirstymo, paslaugų marketingo ir kt. ypatumus. Taip pat galėsi įsitraukti į tarpdisciplinines universiteto komandas ir rengti produkto vystymo projektą. Trečiaisiais studijų metais sužinosi kaip bendrauti su vartotojais, klientais, žiniasklaida, perteikiant savo rinkodaros strategiją skirtinguose verslo sektoriuose, kursi kūrybinės reklamos kampanijas, įgysi pardavimų ir derybų kompetencijas. Paskutinis semestras bus skirtas pritaikyti įgytas žinias atliekant praktiką pasirinktoje įmonėje ir parengti bakalauro baigiamąjį projektą.